paragraph_text: Amba Gešen je ime planine u sjevernoj Etiopiji. Planina se nalazi u Zoni Debub Volo u regiji Amhari, sjeverozapadno od grada Dese. Amba Gešen je toliko nepristupačna i izolirana planina, da je stoljećima služila kao zatvor za muške članove kraljevske obitelji koji bi u planinskim crkvama ostali zatočeni cijeli svoj život, odnosno do smrti vladara iz čijeg su roda. Amba Gešen nije bio jedini zatvor tog tipa (amba), ostala dva bili su manastir i klisura Debre Damo te planina Veni.